Täna toimus superstaarisaate teine stuudiovoor, kus valiti välja kolm finalisti. Kolme finaali pääsenu seas oli ka 16aastane Tallinna kutt Jaagup Tuisk, kes on meile muusikalidest tuttav lapsstaar ja nõutud juutuuber.
Kas Eesti oma Justin Bieber!? Ehk kes on superstaarisaate favoriit Jaagup Tuisk?
Mihkel Raud ütles täna saates Jaagup Tuisule: «Enesehinnangu probleeme sul ei ole! Olgu siis peale, finaalis siis näeme. Kas kirjutame kohe pileti välja?»
Jaagup Tuisk on muusikaga tegelenud lapsest saati. Ta on laulmist õppinud Kaari Sillamaa muusikaliteatris.Täna mängib Jaagup ka klaverit, kitarri, trumme, basskitarri ja ukulelet.
Jaagupi iidoliteks on Ed Sheeran ja Charlie Puth – viimase lugudest on Jaagup teinud YouTube'i ka ülimenukaid eestikeelseid kavereid:
Jaagup on jaganud lava mitmete tuntud Eesti artistidega: 2011. aastal laulis ta TV3 saates «Laulupealinn» koos Koit Toomega ning 3 aastat hiljem käis tuuril koos Uku Suviste ja Kristjan Kasearuga:
Noormees on osalenud ka mitmetes suurtes muusikalides nagu «Billy Elliot» ja «Jane Eyre»:
«Armastan muusikat, esinemist, sest see annab mulle vabaduse ning võimaluse ennast väljendada. Usun, et mul on potentsiaali» ütleb Jaagup TV3le «Kirjutan ise lugusid, salvestan ja mängin need sisse oma kodustuudios. Juhendan oma muusikavideovõtteid ning monteerin need ka ise. Mängin mitmeid pille, olen töökas ja julge esineja. Naudin muusikat!» täpsustab noormees.
Vaata Jaagupi tänast esitlust järgi SIIT: